**Zmluva o dielo č. ..............**

uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v spojení podľa § 536 a nasl. zák. č. 513/1991 Zb. Obchodného zákonníka v znení neskorších predpisov (ďalej „Obchodný zákonník“) a podľa príslušných ustanovení zák. č. 185/2015 Z. z. Autorského zákona v znení neskorších predpisov (ďalej „**Autorský zákon**“ alebo „**AZ**“)

(ďalej aj „Zmluva“)

medzi stranami

**Objednávateľ:**

názov: **BS group SLOVAKIA, s.r.o.**

so sídlom: Medený Hámor 830/11, 974 01 Banská Bystrica

v zastúpení: Boris Samuelčík – konateľ

Bankové spojenie: Fio banka, a.s.,

IBAN: SK8483300000002501707636

IČO: 47 400 463

DIČ: 2023871553

IČ DPH: SK2023871553

a

**Zhotoviteľ:**

obchodné meno: **[•]**

so sídlom: **[•]**

zapísaný: **[•]**

v zastúpení: **[•]**

IČO: **[•]**

IČ DPH: **[•]**

DIČ: **[•]**

Číslo účtu: **[•]**

IBAN: **[•]**

SWIFT: **[•]**

(ďalej aj ako **zmluvné strany**)

**Preambula**

1. Východiskovým podkladom na uzatvorenie tejto Zmluvy o dielo na dodávku predmetu zákazky „**Vytvorenie aplikačného vybavenia**“ je ponuka úspešného uchádzača, predložená vo verejnom obstarávaní podľa podmienok a opisu predmetu zákazky a požiadaviek na predmet zákazky, uvedených vo výzve na predloženie ponuky, zákazky zadávanej postupom podľa 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“).
2. Predmet zákazky bude financovaný z Operačného programu: 302000-Integrovaný regionálny operačný program, Kód výzvy: IROP-PO3-SC31-2016-5, Fond: Európsky fond regionálneho rozvoja. Názov projektu: Magazín Guliver a vlastných zdrojov Objednávateľa.

**Článok 1.**

**Predmet zmluvy**

* 1. Predmetom zmluvy je záväzok Zhotoviteľa vykonať pre Objednávateľa dielo: „**Vytvorenie aplikačného vybavenia**“ vrátane služieb súvisiacich s dodaním do miesta plnenia, inštalovanie výrobných komponentov, testovanie a uvedenie do prevádzky, podľa opisu predmetu zákazky - podrobnej technickej špecifikácie uvedenej **v prílohe č. 1 tejto Zmluvy**.
	2. Predmet zmluvy zahŕňa aj poskytovanie podpory a cloudových riešení.

**Článok 2.**

**Práva a povinnosti zmluvných strán**

* 1. Objednávateľ sa zaväzuje poskytnúť Zhotoviteľovi súčinnosť - spolupôsobenie Objednávateľa:
		1. Spolupôsobením Objednávateľa sa rozumie plnenie povinnosti Objednávateľa, ktoré je nevyhnutné k riadnemu a včasnému splneniu povinností Zhotoviteľa, najmä k riadnemu a včasnému vykonaniu diela alebo jeho časti Zhotoviteľom a k riadnemu a včasnému odstráneniu prípadných vád diela Zhotoviteľom.
		2. Objednávateľ v rozsahu nevyhnutne potrebnom poskytne na vyzvanie Zhotoviteľa súčinnosť pri zaobstarávaní podkladov potrebných pre realizáciu diela, doplňujúcich údajov, spresnení podkladov, vyjadrení a stanovísk, ktorých potreba vznikne v priebehu plnenia tejto Zmluvy. Toto spolupôsobenie poskytne Zhotoviteľovi vo vzájomne dohodnutom čase, inak v primeranej lehote.
		3. Objednávateľ zabezpečí účasť kompetentných zástupcov Objednávateľa na rokovaniach počas realizácie diela na základe výzvy Zhotoviteľa, a zabezpečí priebežné prerokovanie predkladaných návrhov technických a technologických riešení v záujme Zabezpečenia plynulého postupu pri Zhotovovaní diela.
		4. Objednávateľ je povinný poskytnúť Zhotoviteľovi podklady potrebné pre zhotovenie diela, interné normy Objednávateľa potrebné k realizácii predmetu zmluvy, sprístupniť mu priestory pre účely plnenia tejto Zmluvy.
	2. S informáciami a podkladmi označenými ako obchodné tajomstvo, musia zmluvné strany zaobchádzať dôverne.
	3. Zhotoviteľ sa zaväzuje dodržiavať vnútorné predpisy Objednávateľa, najmä bezpečnostnú politiku.
	4. Zhotoviteľ sa zaväzuje, že sa bez vedomia Objednávateľa nepokúsi získať prístup k informáciám, ktoré sú prenášané na poskytovanej infraštruktúre, sú súčasťou prenášaných údajov, nie sú pre neho potrebné na realizáciu predmetu zmluvy a že ani žiadnym iným spôsobom ich nezneužije, ak sa k nim neoprávnene dostane.
	5. Zhotoviteľ musí bez meškania a písomne informovať Objednávateľa o vzniku akejkoľvek udalosti, ktorá bráni alebo sťažuje realizáciu predmetu zmluvy.
	6. Zhotoviteľ vykoná v rámci svojich zmluvných plnení všetky potrebné vedľajšie, pomocné a dodatočné činnosti, ktoré síce nie sú Objednávateľom výslovne špecifikované, ale sú pre úplnú, vecnú a odbornú realizáciu predmetu zmluvy zo strany Zhotoviteľa, resp. funkčnosť, nevyhnutné. Za presné vymedzenie rozsahu plnenia predmetu zmluvy zodpovedá Zhotoviteľ, ktorý je povinný dôkladne zvážiť všetky okolnosti plnenia predmetu tejto Zmluvy do takej miery, aby bol schopný plnenie predmetu zmluvy zabezpečiť tak, aby bolo vykonané riadne a včas a v súlade so všetkými podmienkami stanovenými Zmluvou.
	7. Zhotoviteľ sa zaväzuje, že dielo bude riadne vyhotovené v súlade s platnými právnymi predpismi Slovenskej republiky, a to ku dňu jeho odovzdania Objednávateľovi.

**Článok 4.**

**Lehota a miesto plnenia**

* 1. Zhotoviteľ sa zaväzuje, že dielo zhotoví za podmienok stanovených v tejto zmluve, v lehote najneskôr do 4 mesiacov od doručenia jednostrannej písomnej objednávky od Objednávateľa Zhotoviteľovi.
	2. Lehota uvedená v tomto článku Zmluvy je pre Zhotoviteľa záväzná a jej nedodržanie sa považuje za podstatné porušenie zmluvných povinností Zhotoviteľa, na základe ktorého je Objednávateľ oprávnený odstúpiť od Zmluvy.
	3. Miestom dodania predmetu zmluvy je sídlo Objednávateľa: Medený Hámor 830/11, 974 01 Banská Bystrica.
	4. Zhotoviteľ sa zaväzuje, že bude poskytovať podporu a cloudové riešenia 12 mesiacov odo dňa protokolárneho odovzdania a prevzatia diela.
	5. Časti predmetu zmluvy, ktoré si vyžadujú dopravu do miesta dodania, zabezpečuje Zhotoviteľ na vlastné náklady, ktoré sú súčasťou ceny diela. Zhotoviteľ zabezpečí dostatočnú ochranu pred poškodením a znehodnotením týchto častí diela.

**Článok 5.**

**Postúpenie licencie**

* 1. Dielo zhotovené podľa tejto Zmluvy je autorským dielom chráneným ako predmet duševného vlastníctva v zmysle príslušných ustanovení Autorského zákona. Zhotoviteľ postupuje licenciu na používanie diela s účinnosťou odo dňa riadneho odovzdania a prevzatia diela, a to v rozsahu podľa ustanovenia tohto článku.
	2. Licenciu podľa tohto článku Zmluvy postupuje Zhotoviteľ na Objednávateľa ako **výhradnú licenciu** (§ 70 ods. 2 AZ), na akýkoľvek spôsob použitia diela a bez akéhokoľvek územného, časového alebo vecného obmedzenia. Objednávateľ má oprávnenie udeľovať sublicencie a postúpiť licenciu tretej osobe. Pre zamedzenie akýchkoľvek pochybností, Objednávateľ je oprávnený najmä, nie však výlučne na použitie diela:
		1. vyhotovenie rozmnoženín diela v neobmedzenom množstve,
		2. sprístupňovanie diela verejnosti v akomkoľvek rozsahu,
		3. verejná prezentácia diela v akomkoľvek rozsahu,
		4. preklad diela v akomkoľvek rozsahu,
		5. spracovanie diela a adaptácia diela v akomkoľvek rozsahu,
		6. spojenie diela s iným dielom v akomkoľvek rozsahu,
		7. zaradenie diela do iného diela (súborného diela) v akomkoľvek rozsahu,
		8. verejné rozširovanie originálu diela alebo jeho rozmnoženín predajom alebo inou formou prevodu vlastníckeho práva, nájmom a/alebo vypožičiavaním,
		9. dielo upraviť alebo dať upraviť,
		10. prihlásiť dielo ako ochrannú známku.
	3. Zhotoviteľ dáva Objednávateľovi súhlas, aby v prípade záujmu udelil tretej osobe súhlas s používaním diela, prípadne iné práva vzťahujúce sa na dielo, ktoré Objednávateľ nadobudne na základe tejto Zmluvy, a to aj bez ďalšieho povolenia Zhotoviteľa; na udelenie súhlasu tretej osobe používať dielo, spôsob použitia diela, rozsah použitia diela, jeho časové a miestne určenie sa primerane použijú ustanovenia tejto Zmluvy týkajúce sa udelenia súhlasu Zhotoviteľa Objednávateľovi na použitie diela.
	4. Cena za postúpenie licencie je zahrnutá v cene diela.
	5. Zhotoviteľ je povinný:
		1. riadne vysporiadať všetky autorské práva k dielu v zmysle Autorského zákona tak, aby mohol riadne postúpiť licenciu na Objednávateľa podľa tohto článku Zmluvy,
		2. nezaťažiť dielo akýmkoľvek právom tretej osoby a zabrániť vzniku právnych vád diela. V prípade zistenia právnych vád je Zhotoviteľ povinný bezodkladne upraviť dielo tak, aby nenarušovalo práva tretích osôb, inak zodpovedá za škodu týmto vzniknutú Objednávateľovi,
		3. riadne vysporiadať patentové, autorské a/alebo iné práva k časti materiálom, prácam, dokumentácií a/alebo komponentu, ktoré použije pri zhotovení diela alebo jeho časti, a ktoré sú chránené patentovými, autorskými a/alebo inými právami, a to takým spôsobom, aby mohol v súlade s touto Zmluvou platne postúpiť na Objednávateľa licenciu, sublicenciu, súhlas či inú formu oprávnenia na použitie všetkých materiálov, prác, dokumentácie a/alebo komponentov. V prípade, ak sú patentové, autorské a/alebo iné práva k materiálom, prácam, dokumentácií a/alebo komponentom limitované (počtom oprávnených užívateľov, územným rozsahom, vecným rozsahom a/alebo iným obmedzením), je Zhotoviteľ povinný na túto skutočnosť Objednávateľa upozorniť a zabezpečiť pre Objednávateľa čo najširší rozsah patentových, autorských a/alebo iných práv k materiálom, prácam, dokumentácií a/alebo komponentom,
	6. Zhotoviteľ sa zaväzuje, že realizuje dielo v súlade s Autorským zákonom a že používaním diela Objednávateľ neporuší žiadne právo tretej osoby.
	7. Porušenie akejkoľvek povinnosti Zhotoviteľom podľa tohto článku Zmluvy, sa považuje za podstatné porušenie Zmluvy, na základe ktorého je Objednávateľ oprávnený odstúpiť od Zmluvy.
	8. Zhotoviteľ nie je oprávnený poskytnúť dielo ani akúkoľvek jeho časť tretím osobám a ani ho sám používať bez písomného súhlasu Objednávateľa.

**Článok 6.**

**Zmluvná cena**

* 1. Cena za predmet zmluvy je stanovená podľa § 3 zákona NR SR č. 18/1996 Z. z. o cenách v znení neskorších predpisov a Vyhlášky č. 87/1996 Z. z., ktorou sa vykonáva zákon o cenách v znení neskorších zmien a doplnkov (*prípadne podľa ekvivalentných príslušných právnych predpisov platných v krajine sídla Zhotoviteľa - príslušný predpis špecifikuje uchádzač...................)* ako cena maximálna a platná počas doby trvania Zmluvy okrem prípadov uvedených v tomto článku Zmluvy. Cena za predmet zmluvy je nasledovná (*údaje doplní uchádzač na základe návrhu na plnenie kritéria)* :

Celková cena v EUR bez DPH za kompletnú dodávku predmetu Zmluvy: .....................

Sadzba DPH v % ....................

Výška DPH v EUR za kompletnú dodávku predmetu Zmluvy: ....................

Celková cena v EUR vrátane DPH za kompletnú dodávku predmetu Zmluvy: .....................

Celková cena v EUR vrátane DPH za kompletnú dodávku slovom: .....................

 DPH bude účtovaná v aktuálnej sadzbe podľa príslušných právnych predpisov platných v čase fakturácie.

* 1. Cena predstavuje dohodnutú hodnotu všetkých plnení a záväzkov Zhotoviteľa podľa tejto Zmluvy vrátane záväzkov vyplývajúcich zo Zhotoviteľom poskytnutej záruky za kvalitu. V cene diela sú zahrnuté všetky náklady Zhotoviteľa potrebné k dodaniu predmetu tejto Zmluvy.

**Článok 7.**

**Platobné podmienky**

* 1. Predmet zmluvy bude financovaný formou bezhotovostného platobného styku, bez poskytnutia preddavku. Dohodnutú cenu za predmet zmluvy v  EUR vrátane DPH Objednávateľ uhradí na základe predloženej faktúry, s lehotou splatnosti do 30 dní odo dňa jej doručenia Objednávateľovi bezhotovostným platobným stykom. Platobná povinnosť Objednávateľa sa považuje za splnenú v deň, keď bude z jeho bankového účtu poukázaná príslušná platba na účet Zhotoviteľa.
	2. Faktúra musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov a zákona č. 222/2004 Z. z. o DPH v znení neskorších predpisov. Neoddeliteľnou súčasťou faktúry bude preberací protokol potvrdený oprávneným zástupcom Zhotoviteľa a oprávneným zástupcom Objednávateľa, ktorí svojím podpisom potvrdia odovzdanie a prevzatie predmetu zmluvy. Na faktúre musí byť uvedený názov projektu: **Magazín Guliver**, Kód projektu v ITMS2014+: 302031G763
	3. V prípade, že faktúra nebude obsahovať náležitosti podľa predchádzajúcich bodov tohto článku Zmluvy, objednávateľ má právo vrátiť ju Zhotoviteľovi v lehote splatnosti na doplnenie a prepracovanie. V takomto prípade sa preruší lehota splatnosti a nová lehota splatnosti pre objednávateľa začne plynúť doručením opravenej resp. novej faktúry Objednávateľovi.
	4. Podkladom pre vystavenie faktúry bude preberací protokol, ktorého obsahom budú základné údaje o zhotovení diela, odsúhlasený oboma zmluvnými stranami.
	5. Ak má Zhotoviteľ sídlo v členskom štáte Európskej únie mimo územia Slovenskej republiky, faktúru podľa tohto článku vystaví v súlade s príslušnými predpismi záväznými v krajine jeho sídla.

**Článok 8.**

**Prevzatie diela**

* 1. Dielo sa považuje za dokončené dňom jeho odovzdania objednávateľovi. Zmluvné strany podpíšu preberací protokol, v ktorom budú uvedené základné údaje o zhotovení diela vrátane všetkých súvisiacich oprávnení (licencií) (viď čl. 5 Zmluvy), a v ktorom bude vyjadrené, že dielo je odovzdané bez závad a nedorobkov, ktoré bránia jeho trvalému, či dočasnému užívaniu; preberací protokol musí byť podpísaný zástupcami oboch zmluvných strán, oprávnených konať za Zhotoviteľa a za Objednávateľa.
	2. Zhotoviteľ je povinný vykonať komplexné záverečné testy odovzdávaného diela.
	3. Zhotoviteľ je na preberacie konanie povinný pripraviť návrh preberacieho protokolu a všetky svoje doklady vrátane zoznamu týchto dokladov tak, aby sa zabezpečilo kvalitné, úplné a rýchle odovzdanie a prevzatie a to v písomnej forme, prípadne na CD (DVD a pod.).
	4. Zhotoviteľ je povinný najneskôr 5 kalendárnych dní vopred písomne oznámiť Objednávateľovi, kedy bude dielo pripravené na odovzdanie.
	5. Objednávateľ nie je povinný prevziať dokončené dielo, iba ak zistené vady a nedorobky bránia plneniu jeho účelu.
	6. Ak Objednávateľ odmieta dielo prevziať, je povinný písomne uviesť dôvody. Po odstránení dôvodov neprevzatia sa opakuje preberacie konanie v nevyhnutnom rozsahu a spíše sa dodatok k pôvodnému odovzdávaciemu a preberaciemu protokolu.
	7. Prevzatie diela môže byť odmietnuté pre závady a nedorobky a to až do termínu ich odstránenia, čo bude zohľadnené v preberacom protokole.
	8. Ak Objednávateľ na základe písomnej výzvy Zhotoviteľa podľa bodu 8.4. tohto článku dielo neprevezme bez uvedenia dôvodu alebo písomne Zhotoviteľovi neoznámi dôvody, pre ktoré odmieta dielo prevziať, považuje sa dielo uplynutím tejto lehoty za prevzaté Objednávateľom v plnom rozsahu a teda za odovzdané. Tým nie sú dotknuté prípadné nároky Objednávateľa z vád dodaného diela.
	9. Protokolárnym prevzatím diela Objednávateľom prechádza nebezpečenstvo škody na Objednávateľa.
	10. Zhotoviteľ zodpovedá za všetky priame alebo nepriame škody, ktoré svojim úmyselným alebo neúmyselným konaním Objednávateľovi spôsobil a zaväzuje sa mu ich nahradiť, vrátane ušlého zisku a sankcií za porušenie platných predpisov.

**Článok 9.**

**Zodpovednosť za vady a záruky**

* 1. Zhotoviteľ zodpovedá za tie vady diela, ktoré malo v čase odovzdania a vady vzniknuté po tomto čase, ak vznikli porušením povinností Zhotoviteľa.
	2. Zhotoviteľ je zodpovedný za to, že predmet plnenia má v dobe prevzatia zmluvne dohodnuté vlastnosti, že zodpovedá technickým normám a predpisom, a že nemá vady, ktoré by rušili, alebo znižovali hodnotu alebo schopnosť jeho používania k zvyčajným alebo v Zmluve predpokladaným účelom.
	3. Na žiadosť Objednávateľa je Zhotoviteľ povinný bez zbytočného odkladu vady diela odstrániť, i keď neuznáva, že za vady zodpovedá. V sporných prípadoch znáša náklady až do rozhodnutia o reklamácii Zhotoviteľ.
	4. Ak je vada, ktorá podstatne ovplyvňuje použiteľnosť diela zavinená Zhotoviteľom a Objednávateľovi vznikla z dôvodu vady škoda, je Zhotoviteľ povinný uhradiť Objednávateľovi túto škodu v zmysle § 373 a nasl. Obchodného zákonníka.
	5. Poskytovaním bezplatného záručného servisu sa rozumie bezplatné odstránenie nedostatkov a porúch predmetu zmluvy, vrátane opráv, servisných prác, technickej podpory po dobu príslušnej záručnej doby podľa predchádzajúcich bodov, od protokolárneho odovzdania a prevzatia predmetu zmluvy.
	6. Zmluvnými stranami bolo dohodnuté, že záručná doba je 2 roky (24 mesiacov). Záručná doba začína plynúť protokolárnym odovzdaním a prevzatím diela.
	7. Záruka sa nevzťahuje na vady vzniknuté nevhodným nakladaním a užívaním predmetu zmluvy a na vady zavinené nehodou, neodborným, nedbalým zaobchádzaním s predmetom zmluvy a na prípady zapríčinené vyššou mocou. Za účelom riadneho nakladania a užívania predmetu diela Objednávateľom, Zhotoviteľ dodá ako súčasť preberacieho protokolu príručky.
	8. Zhotoviteľ zároveň zodpovedá za to, že sa uskutočnenie diela zhoduje s údajmi v sprievodných dokladoch. Zhotoviteľ sa zaväzuje, že prípadné vady diela odstráni bezplatne a bez zbytočného odkladu po uplatnení oprávnenej reklamácie alebo v inej lehote, ktorá bude dohodnutá na úrovni poverených zástupcov zmluvných strán. Ak Zhotoviteľ neodstráni vady v dohodnutej lehote a ak lehota nebola dohodnutá, tak bez zbytočného odkladu, je povinný zaplatiť Objednávateľovi zmluvnú pokutu podľa bodu 10.2. článku 10 tejto Zmluvy.
	9. Zhotoviteľ nezodpovedá za vady diela, ak tieto vady spôsobilo použitie vecí odovzdaných mu na spracovanie Objednávateľom v prípade, že Zhotoviteľ ani pri vynaložení odbornej starostlivosti nevhodnosť týchto vecí nemohol zistiť alebo na ne Objednávateľa upozornil a Objednávateľ na ich použití trval. Zhotoviteľ takisto nezodpovedá za vady spôsobené dodržaním nevhodných pokynov daných mu Objednávateľom, ak Zhotoviteľ na nevhodnosť týchto pokynov upozornil a Objednávateľ na ich dodržaní trval alebo ak Zhotoviteľ túto nevhodnosť ani pri vynaložení odbornej starostlivosti nemohol zistiť. Prípadné upozornenie na nevhodnosť a taktiež odpoveď na takéto upozornenie je potrebné vykonať vždy písomnou formou osobitným listom. Vyjadrovanie sa Objednávateľa k použitiu ním predložených alebo navrhovaných podkladov, materiálov alebo prvkov alebo uložených pokynov, ak na ich nevhodnosť Zhotoviteľ upozornil, je súčasťou povinností Objednávateľa v rámci poskytnutia jeho spolupôsobenia Zhotoviteľovi pri realizácii diela podľa príslušných ustanovení tejto Zmluvy.
	10. Prípadnú reklamáciu vady plnenia predmetu tejto Zmluvy je Objednávateľ povinný uplatniť u Zhotoviteľa v súlade s § 562 Obch. zákonníka v platnom znení.
	11. V ostatných prípadoch, neupravených touto zmluvou, budú zmluvné strany postupovať podľa príslušných ustanovení Obchodného zákonníka a podľa príslušných ustanovení Občianskeho zákonníka.

**Článok 10**

**Zmluvné pokuty a úroky z omeškania**

* 1. Pri omeškaní Zhotoviteľa s realizáciou diela, podľa príslušných ustanovení tejto Zmluvy, má Objednávateľ voči Zhotoviteľovi právo na zaplatenie zmluvnej pokuty vo výške 1 000 Eur za každý deň omeškania.
	2. Pri omeškaní Zhotoviteľa s odstraňovaním vady je Zhotoviteľ, v prípade uplatnenia zmluvnej pokuty Objednávateľom, povinný zaplatiť Objednávateľovi zmluvnú pokutu vo výške 0,5 % z ceny diela (bez DPH), a to za každý deň omeškania s odstránením vady až do úplného odstránenia vady diela.
	3. V prípade, že Zhotoviteľ neposkytne Objednávateľovi Zábezpeku na vykonanie diela a na splnenie zmluvných záväzkov v zmysle bodu 14.6 tejto Zmluvy má Objednávateľ voči Zhotoviteľovi právo na zaplatenie zmluvnej pokuty vo výške 10 % z ceny diela (bez DPH), pričom uplatnením tejto zmluvnej pokuty nie je dotknuté právo na náhradu škody.
	4. V prípade, že Zhotoviteľ neposkytne podporu a cloudové riešenia podľa bodu 4.4 tejto Zmluvy má Objednávateľ voči Zhotoviteľovi právo na zaplatenie zmluvnej pokuty vo výške 5 % z ceny diela (bez DPH), pričom uplatnením tejto zmluvnej pokuty nie je dotknuté právo na náhradu škody.
	5. V prípade omeškania Objednávateľa s úhradou peňažných záväzkov Zhotoviteľovi (úhrada faktúr) má Zhotoviteľ voči Objednávateľovi právo na zaplatenie úroku z omeškania z dlžnej sumy, a to vo výške určenej podľa § 369 ods. 2 Obchodného zákonníka v spojení s § 1 ods. 1 Nariadenia vlády Slovenskej republiky č. 21/2013 Z. z. prepočítanej na deň. Podľa takto vypočítanej dennej sadzby môže Zhotoviteľ aplikovať úrok z omeškania z dlžnej sumy za každý aj začatý deň omeškania.
	6. Zmluvné pokuty a úroky z omeškania, dohodnuté touto zmluvou hradí povinná strana
	nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno, podľa príslušných ustanovení Obchodného zákonníka, vymáhať samostatne.
	7. Zmluvné strany prehlasujú, že výška zmluvnej pokuty je primeraná, je v súlade so zásadami poctivého obchodného styku a bola dohodnutá s prihliadnutím na význam zabezpečovaných povinností.

**Článok 11.**

**Nadobudnutie vlastníckeho práva**

* 1. Vlastnícke právo k predmetu Zmluvy prechádza na Objednávateľa zaplatením ceny a nebezpečenstvo škody dňom jeho protokolárneho prevzatia Objednávateľovi.

**Článok** **12.**

**Ochrana dôverných informácií a osobných údajov**

* 1. Zmluvné strany budú zachovávať mlčanlivosť o dôverných informáciách získaných pri plnení záväzkov z tejto Zmluvy. Dôvernými informáciami nie sú informácie, ktoré sa bez porušenia tejto Zmluvy stali verejne známymi, informácie získané oprávnene inak, ako od druhej zmluvnej strany a informácie, ktoré je Objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií) alebo informácií, ktoré je povinný zverejniť podľa príslušných ustanovení zákona o verejnom obstarávaní.
	2. Zhotoviteľ sa zaväzuje, že nedôjde k zneužitiu, resp. že neposkytne materiály týkajúce sa predmetu zákazky tretím osobám a zachová mlčanlivosť o všetkých skutočnostiach, o ktorých sa dozvedel pri realizácii tejto Zmluvy. To neplatí, ak je poskytnutie týchto materiálov, resp. sprístupnenie informácií o skutočnostiach, o ktorých sa dozvedel pri realizácii tejto Zmluvy, potrebné pre realizáciu diela podľa tejto Zmluvy.
	3. Zhotoviteľ v súlade so zákonom č. 18/2018 Z. z. o ochrane osobných údajov v znení neskorších predpisov zabezpečí dodržiavanie povinnosti, vyplývajúcich z tohto zákona aj zo strany svojich zamestnancov a všetkých osôb, ktoré v rámci plnenia Zmluvy prídu do styku s osobnými údajmi u Objednávateľa.
	4. Zmluvné strany sa zaväzujú, že upovedomia druhú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.
	5. Zmluvné strany budú ochraňovať dôverné informácie druhej strany, a to s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
	6. Povinnosť zachovávať mlčanlivosť sa nevzťahuje na prípady, ak na základe zákona alebo na základe rozhodnutia príslušného orgánu vznikla povinnosť zverejniť dôvernú informáciu druhej zmluvné strany alebo jej časť. O vzniku takejto povinnosti sa budú zmluvné strany vzájomne informovať bez zbytočného odkladu.
	7. Ustanovenia odsekov tohto článku Zmluvy sú platné aj po skončení jej platnosti, a to až do doby, kedy informácie sa stanú verejne známymi.

 **Článok 13.**

**Ukončenie zmluvy**

* 1. Zmluvné strany môžu túto Zmluvu ukončiť pred uplynutím doby jej platnosti:
		1. písomnou dohodou,
		2. odstúpením od Zmluvy podľa § 344 a nasl. Obchodného zákonníka z dôvodu podstatného porušenia zmluvných povinností vyplývajúcich z tejto Zmluvy alebo
		3. odstúpením od Zmluvy z dôvodov podľa § 19 ZVO; podľa § 19 ods. 2 ZVO môže Objednávateľ odstúpiť od časti Zmluvy, ktorou by došlo k podstatnej zmene pôvodnej Zmluvy a ktorá by si vyžadovala nové verejné obstarávanie.
	2. Spôsob ukončenia Zmluvy nemá vplyv na plynutie záručnej doby.
	3. Objednávateľ má právo odstúpiť od Zmluvy aj v prípade, ak bol počas platnosti tejto Zmluvy vyhlásený na majetok Zhotoviteľa konkurz, začaté konkurzné konanie alebo zamietnutý návrh na vyhlásenie konkurzu pre nedostatok majetku alebo bola povolená reštrukturalizácia, alebo je Zhotoviteľ vstúpil do likvidácie.
	4. Objednávateľ má právo odstúpiť od tejto Zmluvy v prípade, keby ešte nedošlo k začatiu plnenia z tejto Zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu projektu podľa tejto Zmluvy.

**Článok 14.**

**Ostatné práva a povinnosti**

* 1. Všetky zmluvné dokumenty sa musia vypracovať v štátnom (slovenskom) jazyku.
	2. Zhotoviteľ nesmie bez predchádzajúceho písomného súhlasu Objednávateľa previesť záväzky zo Zmluvy na tretiu osobu.
	3. Zhotoviteľ sa zaväzuje, že bez predchádzajúceho písomného súhlasu Objednávateľa neprevedie na inú osobu akékoľvek pohľadávky, ktoré mu vzniknú podľa tejto Zmluvy.
	4. Zhotoviteľ sa zaväzuje, že počas platnosti Zmluvy nebude uskutočňovať právne úkony smerujúce k prevodu práv a povinností vyplývajúce z tejto Zmluvy (singulárne, príp. univerzálne právne nástupníctvo) na iné subjekty bez predchádzajúceho písomného súhlasu Objednávateľa. Uvedené právne úkony bez predchádzajúceho písomného súhlasu budú voči Objednávateľovi od samého začiatku právne neúčinné.
	5. Samotné uzavretie tejto Zmluvy nezakladá nárok Zhotoviteľa na uskutočnenie plnenia predmetu tejto Zmluvy.
	6. Zhotoviteľ je povinný poskytnúť Objednávateľovi Zábezpeku na vykonanie diela a na splnenie zmluvných záväzkov (ďalej len zábezpeka). Zábezpeku je Zhotoviteľ povinný doručiť Objednávateľovi najneskôr do 14 dní od prijatia objednávky podľa bodu 4.1. tejto Zmluvy. Objednávateľ je oprávnený uspokojiť si zo zábezpeky svoje nároky z vád diela, nároky na zaplatenie zmluvnej pokuty, náhradu škody, náklady vzniknuté v dôsledku odstúpenia od zmluvy a iné nároky, ktoré nebudú Zhotoviteľom riadne a včas uspokojené. Zábezpeka bude mať formu bankovej záruky vo výške 10 % z ceny diela bez DPH s platnosťou počas celej doby zhotovovania diela. Banková záruka musí́ byť platná a vymáhateľná po celú dobu vykonania diela, t.j. až pokým Zhotoviteľ riadne a včas nevyhotoví a neukončí a objednávateľ takto dokončené dielo bez vád a nedorobkov protokolárne neprevezme v súlade s podmienkami tejto Zmluvy. Banková záruka sa bude riadiť ustanoveniami §313 a nasl. Obchodného zákonníka v platnom znení, musí byť vydaná́ vo forme a s obsahom akceptovateľným pre Objednávateľa ako neodvolateľná a bezpodmienečná banková záruka splatná na prvé písomné požiadanie, Zhotoviteľ je oprávnený nahradiť bankovú́ záruku zložením sumy predstavujúcej 10% z celkovej ceny za dielo bez DPH do notárskej úschovy, alebo na účet Objednávateľa alebo vinkulovaním na svojom účte v banke v prospech objednávateľa a to počas celej doby vykonania diela. Neposkytnutie zábezpeky tak ako je uvedené v tomto bode sa považuje za podstatné porušenie zmluvy a objednávateľ̌ má právo od zmluvy odstúpiť̌.

**Článok 15**

**Záverečné ustanovenia**

* 1. Akékoľvek zmeny a doplnky k tejto Zmluve sú platné výlučne v písomnej forme odsúhlasenej obidvomi stranami dohody, vo forme dodatku.
	2. Objednávateľ môže odstúpiť od Zmluvy, uzavretej s uchádzačom, ktorý nebol v čase uzavretia Zmluvy zapísaný v registri partnerov verejného sektora, ak mal povinnosť zapisovať sa do registra partnerov alebo ak bol vymazaný z registra partnerov verejného sektora.
	3. Na zmeny tejto Zmluvy sa primerane aplikujú ust. §18 zákona o verejnom obstarávaní.
	4. V prípade, ak Zhotoviteľ plní záväzok z tejto Zmluvy prostredníctvom subdodávateľov, je povinný zabezpečiť a financovať všetky prípadné subdodávateľské práce a nesie za ne záruku v plnom rozsahu tak, ako keby plnil sám.
	5. Zhotoviteľ nesie voči Objednávateľovi zodpovednosť aj za škody spôsobené činnosťou svojich subdodávateľov, ako by ich spôsobil sám.
	6. Zhotoviteľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe Zmluvy o subdodávke.
	7. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je Zhotoviteľ povinný písomne informovať Objednávateľa do piatich pracovných dní odo dňa uzatvorenia Zmluvy so subdodávateľom, taktiež je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.
	8. Práva a povinnosti zmluvných strán, ktoré nie sú touto Zmluvou výslovne upravené, sa riadia príslušnými ustanoveniami Obchodného zákonníka a ostatných právnych predpisov.
	9. Zmluvné strany sa zaväzujú urovnať všetky spory vzniknuté v súvislosti s touto Zmluvou predovšetkým mimosúdnou dohodou.
	10. Ak by niektoré ustanovenie tejto Zmluvy bolo alebo sa po uzavretí tejto Zmluvy stalo neplatným, nebudú tým dotknuté ostatné ustanovenia tejto Zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcemu hospodárskemu účelu tejto Zmluvy, ktorý zmluvné strany sledovali v čase jej uzatvorenia.
	11. Zhotoviteľ sa zaväzuje strpieť výkon kontroly/auditusúvisiaceho s predmetom Zmluvy kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej Objednávateľom ako prijímateľom nenávratného finančného príspevku za účelom financovania predmetu Zmluvy, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti Zhotoviteľom je podstatným porušením Zmluvy, ktoré oprávňuje Objednávateľa od Zmluvy odstúpiť.

Oprávnené osoby na výkon kontroly/auditu sú najmä:

1. Ministerstvo pôdohospodárstva a rozvoja vidieka Slovenskej republiky a ním poverené osoby,
2. Ministerstvo financií Slovenskej republiky a ním poverené osoby,
3. Úrad vládneho auditu,
4. Protimonopolný úrad Slovenskej republiky,
5. Kontrolné orgány Európskej únie,
6. Výbor pre vnútorný audit a vládny audit;
7. Najvyšší kontrolný úrad Slovenskej republiky;
8. Splnomocnení zástupcovia Európskej Komisie a Európskeho dvora audítorov.
	1. Táto Zmluva nadobúda platnosť a účinnosť dňom jej podpisu oprávnenými zástupcami štatutárnych orgánov oboch zmluvných strán.
	2. Táto Zmluva sa vyhotovuje v šiestich (6) vyhotoveniach s platnosťou originálu, pričom Objednávateľ obdrží štyri (4) vyhotovenia Zmluvy a Zhotoviteľ dve (2) vyhotovenia Zmluvy.
	3. Zmluvné strany vyhlasujú, že si túto Zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.

Neoddeliteľnou súčasťou tejto zmluvy je:

Príloha č. 1 – Podrobná technická špecifikácia

Príloha č. 2 – Subdodávatelia

**Za objednávateľa :** **Za zhotoviteľa**:

V .........................dňa ............... V................................dňa ..............

 ....................................................... .........................................................

 meno, priezvisko, funkcia Boris Samuelčík – konateľ

 *oprávnenej osoby zhotoviteľa* BS group SLOVAKIA, s.r.o.

**Príloha č. 1 Zmluvy** – Špecifikácia predmetu zmluvy

|  |
| --- |
| **Vytvorenie aplikačného vybavenia** |
| **Celok** | **Časť** | **Parameter** | **MJ** | **Hodnota parametra**  |
| Vytvorenie aplikačného vybavenia | Tvorba obsahu informačno - databázového systému kultúrnych pamiatok | Počet | ks | 1 |
| zber informácií, sumarizácia podkladov, nahrávanie informácií, plnenie systému a stránok | - |  |
| štylizácia, drobné úpravy v položkách systému, administrátorský prístup pre nahrávanie a úpravy | - |  |
| zber informácii pre informačno databázový systém, centrálnu stránku projektu (fotografie a videa pre databázy, GPS súradnice pre databázy a lokalizácie, textové informácie, kultúrnych pamiatok), zapracovanie lokalizácie | - |  |
| dodávateľ zabezpečí sumarizáciu podkladov z regiónu potrebných pre spracovanie v systéme - údaje o kultúrnych pamiatkach. Na základe získaných podkladov zabezpečí dodávateľ nahratie informácií do systému | - |  |
| Dodávateľ zabezpečí aj zaškolenie pracovníkov objednávateľa tak, aby mohli zabezpečovať aktualizáciu systému po jeho odovzdaní objednávateľovi. Objednávateľ bude mať poskytnutý administrátorský prístup v úrovniach prístupu správy systému | - |  |
| Definovanie úrovní administrátorských prístupov | - |  |
| Vývoj, grafické spracovanie, vizualizácia, testovanie informačného systému vrátane spracovania metodiky a príručky obsluhy vrátane autorských práv | - |  |
| Základné vlastnosti |
| modulárnosť informačného systému, vysoká miera vnútornej integrácie modulov, ako možností integrovania s externými podpornými systémami, systém bude naprogramovaný v slovenskom jazyku | - |  |
| delenie do logických úrovní - Content Management System - možnosť publikovania informácií cez užívateľské prostredie portálu | - |  |
| zálohovací manažment informačného systému s dôrazom na pravidelnosť | - |  |
| mirroring servera za účelom vysokej dostupnosti | - |  |
| správa galérií (napr. fotogalérie, videogalérie) | - |  |
| správa funkcionalít prístupu v jednotlivých úrovniach prístupu podľa rolí | - |  |
| možnosť priraďovania a prideľovania prístupových práv k jednotlivým úrovniam informačného systému | - |  |
| systém musí poskytovať aj schvaľovací flow up pre obsah (schvaľovanie navrhovaných aktualizácií dát) pre definované kategórie | - |  |
| nahrať „slepé texty“ pred nahratím „ostrých“ dát | - |  |
| vysoký stupeň bezpečnosti systému, sledovanie a audit zmien a prístupov, pravidelné aplikovanie bezpečnostných patchov a upgradov, zabezpečená silná autentifikácia klientov a možnosť komunikácie zabezpečeným protokolom SSL (HTTPS) | - |  |
| možnosť generovania QR kódov pri každej položke systému | - |  |
| management prístupov k oprávneným informáciám | - |  |
| prístup k dátam v reálnom čase (on-line) | - |  |
| implementácia geografického modulu s možnosťou generovania turistických bodov / kultúrnych pamiatok | - |  |
| prepojenie s digitalizáciou máp | - |  |
| Robustnosť databázy voči dátovému rozsahu | - |  |
| štandardizované protokoly pre výmenu dát, help systém tzv. šepkár | - |  |
| rýchle a prehľadné vyhľadávanie informácií v systéme, využitie XML, SOAP | - |  |
| import existujúcich dát, možnosť používania XML/SOAP ako výmenný formát pre dátovú integráciu XML/SOAP | - |  |
| Potrebné navrhnúť aj štandardizované formáty, ich prvky, zobrazenie – formátovanie a ich mapovanie na databázu | - |  |
| Mapový portál | - |  |
| Interaktívna mapa kultúrných pamiatok / muzeí / POI | - |  |
| priblíženie a oddialenie mapy | - |  |
| posun mapy | - |  |
| body záujmu /POI/ voliteľné podľa kategórií | - |  |
| možnosť výberu vlastnej trasy | - |  |
| body záujmu /POI/ voliteľné podľa kategórií | - |  |
| prehľad POI | - |  |
| info o POI /text, foto, video (ak jestvuje), odkaz/ | - |  |
| možnosť importu údajov z tabuľkových a textových súborov - dynamické generovanie www stránok na základe dotazov užívateľov na databázu | - |  |
| generátor formulárov | - |  |
| reviewu modul pre hodnotenie POI - kultúrnych pamiatok / múzeí / jaskýň | - |  |
| ankety | - |  |
| aktualizácia servera a webových stránok servera informačného systému v reálnom čase | - |  |
| tlačové výstupy zo systému - generovanie dokumentov a galérií na základe požiadaviek užívateľa do viacerých formátoch (PDF, JPEG,...) | - |  |
| analytické moduly na úrovni štatistík o informačnom systéme | - |  |
| dodávateľ je povinný poskytnúť odberateľovi autorské práva na systém | - |  |
| Požadované podrobné vlastnosti |
| Návrh vizualizácie jednotlivých šablón (Layout), rozloženie, štruktúra, zoznam položiek, použitie farieb - odsúhlasenie objednávateľom (súlad s Corporate Identity), konzultácie, navrhnúť ideu vzhľadu | - |  |
| implementácia video prezentácií (umiestnenie v systéme, využitie jestvujúcich) | - |  |
| responzívnosť stránky (tablety, mobily, rôzne operačné systémy) | - |  |
| implementácia pripadných videí z youtube, vimeo, atď. | - |  |
| login, newsletter, levelovať prístup, databáza pamiatok | - |  |
| generovanie QR kódov pri každej položke systému - možnosť exportu a tlače, nalinkovanie podporného softvéru na čítanie QR kódov - QR readerov (appstore, Googleplay, web...), možnosť generovania QR kódov pri každej kultúrnej pamiatke- 1. lokalizácia v mape, 2. samotná informácia | - |  |
| otvorenosť systému pre upgrade, migráciu, update, využitie niektorej bežne používanej platformy | - |  |
| prepojenie systému a implementácia výstupu položky digitalizácia máp / lokalizácia | - |  |
| vytvorenie aktualizačného formulára pre jednoduché nahrávanie informácií - noviniek do systému | - |  |
| RSS kanály | - |  |
| systém musí obsahovať minimálne 7 ks layout (rozloženie údajov na stránkach - šablóny) - priraďovanie schém k jednotlivým informáciám, položkám informačného systému | - |  |
| prístup k štatistikám - štatistický modul, sumarizácia dát - možnosť exportu do tabuľky | - |  |
| možnosť implementácie jestvujúcich IP kamier v prípade záujmu | - |  |
| schvaľovanie príspevkov, Apprownut príspevky | - |  |
| kronika "napísali o nás" s možnosťou prihlásenia i bez neho, ale s administráciou a schvaľovaním administrátora | - |  |
| zaškolenie administrátorov – max. 4 hodiny (max. 5 osôb) | - |  |
| implementácia foto, gps dáta pamiatok, múzeí | - |  |
| databáza registrovaných užívateľov, možnosť zasielania noviniek prostredníctvom e-mailu s možnosťou filtrovania podľa požiadaviek administrátora | - |  |
| mapa stránky – Sitemap | - |  |
| Dodávateľ navrhne, zabezpečí vizuálnu podobu, pre všetky typy kódov bude unifikovaná grafika - grafika v súlade s Corporate Identity, povinná poblicita - nutné odsúhlasenie objednávateľom | - |  |
| možnosť exportu QR kódov z informačného v dvoch úrovniach (1. samotné textové informácie z IS a RS, 2. lokalizácia z výstupu položky digitalizácia máp | - |  |
| Modulárnosť modulu, možnosti integrovania s externými podpornými systémami | - |  |
| schopnosť mobilných zariadení načítať za pomoci jednoduchej aplikácie špeciálne 2D grafické kódy a prepojiť ich s interaktívnou akciou – nasmerovanie na webovú adresu alebo stiahnutie dát | - |  |
| generovanie kódov za účelom podpory marketingových aktivít v regiónoch | - |  |
| prepojiteľnosť modulu na iné druhy IS a RS - dátová, komunikačná, funkčná | - |  |
| vytvorenie metodiky a príručky obsluhy s modulom | - |  |
| vytvorenie formulárov pre jednoduché nahrávanie dát | - |  |
| zálohovací manažment webpriestoru s ohľadom na pravidelnosť | - |  |
| obnova dát | - |  |
| správa vytvorenej webovej stránky projektu počas doby realizácie | - |  |
| systém počíta s vytvorením modulárneho cloud systému s možnosťou ďalšieho rozširovania a škálovania | - |  |
| systém zabezpečený proti bežným typom útokov – SQL injection, XSS, CSRF, clickjacking | - |  |
| riešenie by malo byť postavené na opensource frameworku, s využitím SQL DTB | - |  |
| Vývoj |
| Platformy | - |  |
| Push notifikácie | - |  |
| Rest API rozhranie slúži na komunikáciu medzi backendom portálu Guliver a mobilnými aplikáciami vo formáte JSON | - |  |
| Pre mobilné aplikácie budú na portáli dostupné REST API endpointy, pomocou ktorých bude aplikácia komunikovať (formát dát, rozsah, metóda, overenie) | - |  |
| REST API nebude potrebné mať dáta portálu (napr. informácie o pamiatkách) uložené priamo v mobilných aplikáciach, ale bude možné si ich dynamicky podľa potreby doťahovať z portálu. Zmeny tak budú vykonávané centralizovane | - |  |
| REST API endpointy budú chránené prostredníctvom API kľúča | - |  |
| nutné zabezpečiť komunikáciu mobilných aplikácií s REST API endpointami (a portálom) pomocou SSL certifikátu | - |  |
| dodanie IS do | - |  |
| hosting | - |  |
| Požiadavky na správu systému |
| Správa systému v podobe analytických, programátorských prác v rozsahu 10 človekohodín mesačne | - |  |
| Požiadavky na CLOUD SYSTÉM |
| Granatovaná dostupnosť | - |  |
| Úroveň bezpečnosti podľa medzinárodných štandardov | - |  |
| Dátové centrum spĺňajúce požiadavky štandardov TIA 942 pre úroveň Tier III | - |  |
| 7-ďnové automatické zálohovanie virtuálneho servera | - |  |
| Monitoring systému a aplikácií dostupných v režime 24/7 | - |  |
| Zálohovanie napájanie prostredníctvom duálnych generátorov | - |  |
| možnosť škálovať vertikálne (navýšenie zdrojov, pridanie CDN, úprava možností cachovania), aj horizontálne (pridanie ďalších serverov – databázový master / slave, ďalší aplikačný server, a podobne) | - |  |
| Názov výrobcu a typové označenie s príslušenstvom: |
| Ďalšie súčastihodnotyobstarávanéhozariadenia | Doprava zariadení na miesto prevádzky |  |
| Záručná doba min. 24 mesiacov |  |
| Implementácia s uvedením do prevádzky |  |

**Príloha č. 2 Zmluvy** – Subdodávatelia